als_Latn dik_Latn sag_Latn
Kryetari i Partisë Demokratike Lulzim Basha thotë se Edi Rama ka një javë në fushatë dhe refuzon të flasë për prioritetet e vërteta të qytetarëve.
Ai shprehet se ekonomia është katastrofë dhe papunësia në udhëkryq. Duke folur paraditen e sotme në një takim elektoral në Krujë, deklaroi se ekonomia është rritur për 14 miqtë e Edi Ramës që siç tha ai, kanë marrë gjithë tenderat e Shqipërisë në katër vite dhe se ekonomia është e mirë për Kryeministrin dhe një grup njerëzish që i rrinë nga pas.
Një vëmendje të veçantë ai i kushtoi Presidentit të zgjedhur Ilir Meta dhe partisë që deri para pak kohësh drejtohej prej tij, Lëvizjes Socialiste për Integrim.
“Kemi dhe një tjetër në këtë mesele, shokun Ilir. Opozita është e bashkuar prej jush nën një sigël Partinë Demokratike ku janë përfshirë të gjithë aleatët. Kurrë nuk ka ndodhur, e gjithë e djathta në një sigël, e gjithë Republika e re në një sigël. Ata i përçau pazari, tepsia, zihen kush e merr timonin. Një javë program të vetëm kolltukun dhe timonin, unë program të vetëm kam ju, hallet tuaja, problemet tuaja. Pazari i fundit i Republikës së vjetër ishte zgjedhja e Presidentit”, u shpreh Basha.
Ai shtoi se Rama dhe Meta i’a futën me verë, as nuk u pyet njeri, as nuk vendosi njeri, por tha se dy njerëz me verë dhe peshk zgjodhën Presidentin e ri të Republikës së vjetër, duke e cilësuar si “pazarin e peshkut”.
Ilir Metën e krahasoi me “tregtarin i Venedikut,” që siç tha ai, u zgjodh President si akt i fundit i Republikës së vjetër, duke i kërkuar që ta marrë me qetësi dhe dashuri faktin se “sh.p.k e tij do shkojë drejt falimentimit total më 25 qershor. Pazaret politike marrin fund më 25 qershor”.
Sipas Bashës, opozita e bashkuar dhe PD, me votën e qytetarëve do të qeverisë Republikën e re, dhe se matrapazllëqet marrin fund nuk kanë vendi në Republikën e re.
“Hidhuani teserat në fytyrë bashkohuni me PD, kthehuni në shtëpinë tuaj, në shtëpinë e lirisë, ekonomi e fortë, e nesërme e sigurtë”, deklaroi Lulzim Basha.
Kreu i PD shtoi se teatri politik, teatri i kukullave do marrë fund, duke thënë se zotimi i tij i parë është se nuk do të jetë Kryeministër i llafeve, karikaturave, çitjaneve, tutave, por do të jetë Kryeministri i njerëzve të zakonshëm, i punësimit dhe ekonomisë, për çdo shqiptar dhe shqiptare.
Ai tha se do u jepet fund taksave të larta që i kanë marrë frymën ekonomisë, do ketë ulje TVSH-së, taksës së sheshtë dhe do të hapen vende pune me rroga të mira.
“Programi ekonomik parashikon stazhe të paguara 1 vit për të rinjtë që mbarojnë shkollat e larta, me 200 mijë lekë të vjetra në muaj. Rezulton se 90% e të rinjve që bëjnë stazhin e punës përfundojnë duke siguruar një vend pune. Unë nuk do jem Kryeministri i shfaqjes, i batutave, por i ekonomisë dhe punësimit”, deklaroi Basha.
Në këtë linjë shtoi se Rama thotë se ka bërë shumë dhe u referohet fasadave, duke nënvizuar se 400 milionë euro ka harxhuar për të “ashtuquajturën rilindje urbane, populli do bukë ky i thotë ja ku është shatërvani. Ky bën tunelin atomik, bën bunker”.
Sipas tij, ka një javë refuzon debatin e opozitës, ka frikë nga qytetarët, “sigurisht ka frikë dhe nga unë, nga programi dhe argumenti”.
Basha tha se për ti ikur debatit Rama këput lloj e lloj mufkash nga mëngjesi deri në darkë.
“I kam thënë këto ditë ku i ke vendet e punës, nuk përgjigjet, ku e ke shëndetësinë falas, taksat e ulëta, por thotë palmat, pllakat, ‘Luli nuk i kupton se këto janë të mira, se njerëzit i pëlqejnë pllakat dhe palmat’. Njerëzit nuk janë dele Edi Rama, si gënjen dot me pllaka, nuk duan palma. Duan punë, pensione, shëndetësi dhe arsim, se nuk janë dele, nuk i gënjen dot as me pllaka, as me bar, as me shatërvan. Pikërisht se nuk janë dele, kanë nevojë për punë, taksa të ulëta”, tha ai.
Në këtë drejtim Basha u shpreh se Edi Rama kishte kohën, mandatin dhe paratë, por e mbushi vendin me drogë dhe hodhi qindra milionë euro për rilindjen urbane pa hapur asnjë vend të ri pune.
“Mund të refuzosh debatin me mua por nuk i shpëton dot shqiptarëve, vazhdo estradën me çitjane, me tuta dhe barcaleta. Nuk i hape 300 vende pune, tani ka ardhur koha të gjykohesh me votë dhe të marrësh atë qe meriton”, deklaroi ndër të tjera kreu i opozitës. /a.y/noa.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn